CELEX: 62018CA0268
Language: lv
Date: 2019-05-02 00:00:00
Title: Lieta C-268/18: Tiesas (desmitās palāta) 2019. gada 2. maija spriedums (Curtea de Apel Bacău (Rumānija) lūgums sniegt prejudiciālu nolēmumu) — SC Onlineshop SRL/Agenția Națională de Administrare Fiscală (ANAF), Direcția Generală a Vămilor (Lūgums sniegt prejudiciālu nolēmumu — Kopējais muitas tarifs — Tarifu klasifikācija — Kombinētā nomenklatūra — Apakšpozīcijas 85269120 un 85285900 — GPS navigācijas sistēma ar vairākām funkcijām)

1.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 220/11
            
         
      Tiesas (desmitās palāta) 2019. gada 2. maija spriedums (Curtea de Apel Bacău (Rumānija) lūgums sniegt prejudiciālu nolēmumu) — SC Onlineshop SRL/Agenția Națională de Administrare Fiscală (ANAF), Direcția Generală a Vămilor
      (Lieta C-268/18) (1)
      
      (Lūgums sniegt prejudiciālu nolēmumu - Kopējais muitas tarifs - Tarifu klasifikācija - Kombinētā nomenklatūra - Apakšpozīcijas 85269120 un 85285900 - GPS navigācijas sistēma ar vairākām funkcijām)
      (2019/C 220/14)
      Tiesvedības valoda — rumāņu
      
         Iesniedzējtiesa
      
      Curtea de Apel Bacău
      
         Pamatlietas puses
      
      
         Prasītāja: SC Onlineshop SRL
      
         Atbildētāja: Agenția Națională de Administrare Fiscală (ANAF), Direcția Generală a Vămilor
      
      
         Rezolutīvā daļa
      
      Padomes Regulas (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu I pielikumā iekļautā Kombinētā nomenklatūra, redakcijā, kura izriet no Komisijas Īstenošanas regulas (ES) 2015/1754 (2015. gada 6. oktobris), ir jāinterpretē tādējādi, ka tāda mehāniskajos transportlīdzekļos lietota daudzfunkcionāla ierīce kā pamatlietā aplūkotā, kura vienā korpusā kā galveno funkciju apvieno radionavigācijas monitoru, pateicoties iepriekš instalētām GPS navigācijas lietojumprogrammām, un kā papildfunkciju — radioapraides ierīci, audio un video reproducēšanas ierīci un ekrānu, kura izmērs pa diagonāli ir aptuveni 5 collas (12,7 cm), ir jāklasificē šīs nomenklatūras apakšpozīcijā 85269120.
      
         (1)  OV C 249, 16.7.2018.